Жалал-Абад эл аралык университети

Жалал-Абад эл аралык университети — Кыргыз Республикасынын Жалал-Абад шаарында жайгашкан жогорку окуу жай.

 Тарыхы 
Университет 1993-жылы Жалал-Абад коммерциялык институту аталышында негизделген. 2005-жылдан тартып Экономика жана ишкердик университети деп аталып, 2017-жылдан бүгүнкү Жалал-Абад шаарындагы эл аралык университети деген ат менен ишмердүүлүгүн улантууда.

 Адистиктер 
Университет төмөнкү багыттар боюнча кадрлар даярдайт:

 Ишкана экономикасы жана башкаруу
 Бухгалтердик эсеп, талдоо жана көзөмөл
 Финансы жана кредит
 Экономикадагы маалыматтык системалар
 Бажы иши
 Менчикти баалоо жана башкаруу
 Уюм менеджменти
 Эл аралык мамилелер
 Социалдык-маданий тейлөө жана туризм
 Экономикадагы математикалык усулдар
 Колдонмо математика жана информатика
 Мамлекеттик жана муниципалдык башкаруу

 Дипломдор 

 Бүтүрүүчүлөргө жогорку билим жөнүндө Кыргыз Республикасынын мамлекеттик үлгүдөгү диплом берилет.
 Кыргыз–Түрк факультетинин бүтүрүүчүлөрү кошумча Түркия Республикасынын үлгүсүндөгү дипломго ээ болушат.
 Колледждин бүтүрүүчүлөрүнө орто кесиптик билим тууралуу Кыргыз Республикасынын мамлекеттик үлгүдөгү диплом берилет.

 Окутуучулар курамы 
Профессор-окутуучулар курамы жогорку квалификацияга ээ, тиешелүү илимий даражалары жана наамдары бар, жогорку окуу жайларда жана экономиканын ар кандай тармактарында тажрыйба топтогон адистерден турат.

 Материалдык-техникалык база 

 Китепкана фонду заманбап окуу китептери жана колдонмолор менен камсыздалган.
 Компьютердик кабинеттер жаңы компьютерлер жана тиешелүү жабдыктар менен жабдылган.
 Жатаканада алыс аймактардан келген студенттер үчүн жетиштүү орундар бар.
 Студенттер үчүн ашкана, медпункт, тиш дарылоочу кабинет, маданий-эстетикалык борбор жана спорт клубу иштейт.

 Кошумча мүмкүнчүлүктөр 
Студенттер аскердик кафедрада билим алып, бүтүргөндөн кийин Кыргыз Республикасынын Куралдуу күчтөрүнүн офицери наамын алуу мүмкүнчүлүгүнө ээ болушат.

 Шилтемелер 
 Экономика жана ишкердик университетинин расмий сайты 

Категория:Университеттер